# Návrh Kúpnej zmluvy

**Kúpna zmluva na nákup zariadenia kuchyne**

uzavretá podľa § 269 ods.2 zákona č. 513/1991 Zb. Obchodný zákonník v znení neskorších predpisov

(ďalej len „Zmluva”)

**Zmluvné strany:**

|  |  |
| --- | --- |
| Obchodné meno: AGROSEV spol. s r.o. |  |
| Sídlo: Bottova 1, 962 12 Detva |  |
|  |
| IČO: 36033499 |  |
| DIČ: 2020068292IČ DPH: SK2020068292 |  |
| V mene, ktorej koná: Martin Malatinec |  |
| Bankové spojenie: Slovenská sporiteľňa  |  |
| IBAN: SK30 0900 0000 0051 5223 6234  |  |

 (ďalej len „**Kupujúci**“)

a

|  |  |  |
| --- | --- | --- |
| Obchodné meno:  |  |  |
| Sídlo: |  |  |
|  |
| IČO:  |  |  |
| DIČ:  |  |  |
| IČ DPH:  |  |  |
| V mene, ktorej koná:Bankové spojenie: IBAN:  |  |  |

(ďalej len **„Predávajúci“**)

**Úvodné ustanovenie**

Táto Zmluva je výsledkom prieskumu trhu vyhláseného dňa [......] na \_\_\_\_\_\_\_\_\_\_\_\_\_\_ časť predmetu zákazky s názvom “nákup vybavenia kuchyne” (ďalej len „Zákazka“) zadávaného Kupujúcim a uzatvára sa s Predávajúcim ako úspešným uchádzačom v uvedenom prieskume trhu.

**Článok I.**

**Predmet plnenia Zmluvy**

1. Predmetom tejto je záväzok predávajúceho dodať a nainštalovať tovar, ktorý je predmetom tejto zmluvy v členení uvedenom v Prílohe č. 1 (Špecifikácia predmetu zákazky) a Prílohe č. 2 (Kalkulácia ceny predmetu zákazky) (ďalej len „tovar“) a záväzok kupujúceho za dodaný tovar zaplatiť predávajúcemu cenu podľa podmienok stanovených touto zmluvou.
2. Príloha č. 1 (Špecifikácia predmetu zákazky) a Príloha č. 2 (Kalkulácia ceny predmetu zákazky) tvoria neoddeliteľnú súčasť tejto zmluvy.
3. Dodávka tovaru zahŕňa dodanie tovaru do miesta plnenia, odskúšanie a uvedenie do prevádzky, predloženie príslušnej servisnej dokumentácie až na úrovni základných elektronických súčiastok (nevyžaduje sa preklad do slovenského jazyka), technickej a sprievodnej dokumentácie a to: návodu na obsluhu v slovenskom resp. v českom jazyku, záručný list, vypracovanie a predloženie preberacieho protokolu, ako aj zaučenie personálu kupujúceho.

**Článok II.**

**Čas a miesto dodania tovaru**

1. Termín dodania tovaru najneskôr do dvoch mesiacov od platnosti a účinnosti tejto zmluvy.
2. Miestom dodania je: Budova kongresového centra a pivovaru postavená na pozemku parcelné číslo 1049, o výmere 1487 m2 zapísanom na Liste vlastníctva číslo 1081 vedenom pre katastrálne územie Vígľaš, ktorá je súčasťou Rezortu Masarykov dvor v obci Vígľaš na adrese Pstruša 339, Vígľaš.
3. Predávajúci je povinný v dodacom liste uviesť dodané druhy tovarov, ich množstvo, jednotkové a celkové ceny tovarov.
4. Kupujúci má právo odmietnuť prevzatie tovaru a vrátiť ho na náklady predávajúceho v prípade, že sa predmet dodávky nezhoduje s predloženou zmluvnou ponukou predávajúceho a/alebo množstvo a druh sa nezhoduje s objednávkou kupujúceho a/alebo ak nebola dodávka realizovaná v dohodnutom zmluvnom termíne.
5. Zmluvné strany sa dohodli, že Predávajúci je povinný v lehote podľa bodu č. 1 dodať tovar do miesta plnenia, odskúšať a uviesť tovar do prevádzky v priestoroch Kupujúceho. Predávajúci sa zaväzuje po inštalácii tovaru v termíne podľa bodu 1 tohto článku vykonať skúšku funkčnosti dodaného tovaru o čom zmluvné strany spíšu protokol. Povinnosť Predávajúceho dodať tovar je splnená až vykonaním skúšky funkčnosti tovaru bez závad čo Kupujúci potvrdí v protokol podľa predchádzajúcej vety tohto bodu.

**Článok III.**

**Kúpna cena**

1. Kúpnu cenu za predmet tejto zmluvy si zmluvné strany dohodli vo výške \_\_\_\_\_\_\_\_\_\_\_\_\_\_\_,. EUR bez DPH čo predstavuje sumu \_\_\_\_\_\_\_\_\_\_\_\_\_\_\_\_ EUR s DPH.
2. Kupujúci neposkytne predávajúcemu preddavok na predmet plnenia podľa tejto rámcovej dohody.
3. Cena predmetu tejto kúpnej zmluvy je výsledná cena pre kupujúceho a zahŕňa v sebe DPH, dopravné náklady vrátane doručenia a vyloženia predmetu plnenia tejto kúpnej zmluvy, poistenie prepravy, clo, poistné, balenie a záručný servis, inštaláciu tovaru ako aj zaučenie osôb určených kupujúcim podľa článku 5 tejto dohody.
4. Kúpna cena je splatná do 30 dní odo dňa podpísania preberacieho protokolu o prebratí tovaru bez závad.
5. Faktúra musí mať náležitosti daňového dokladu v súlade so zák. č. 222/2004 Z. z. o dani z pridanej hodnoty v znení neskorších predpisov a musia obsahovať číslo tejto dohody a číslo čiastkovej objednávky.
6. Predávajúci je povinný k faktúre priložiť kópiu dodacieho listu ako jej povinnú prílohu.
7. V prípade, že faktúra nebude obsahovať náležitosti podľa bodu 5. a/alebo 6. tohto článku dohody, kupujúci je oprávnený vrátiť ju predávajúcemu na doplnenie. V takom prípade nová lehota splatnosti začne plynúť doručením opravenej faktúry kupujúcemu.
8. Kupujúci nadobúda vlastnícke právo k dodanému tovaru jeho prevzatím, prípadne kedy je potrebná inštalácia, tak jeho inštaláciou.

 **Článok IV.**

**Záručná doba a zodpovednosť za vady**

1. Predávajúci je povinný dodať tovar Kupujúcemu v dohodnutom množstve, v najvyššej (prvej) akostnej triede a za ďalších podmienok podľa tejto Zmluvy. Dodávateľ poskytuje Objednávateľovi záruku za akosť (kvalitu) tovaru v dĺžke trvania 24 mesiacov, minimálne však v dobe stanovenej platnými právnymi predpismi v Slovenskej republike.
2. Záruka začína plynúť dňom prevzatia a nainštalovanie tovaru na príslušnom Odbernom mieste. Záruka sa nevzťahuje na vady spôsobené nevhodnou manipuláciou alebo skladovaním predmetu Zmluvy Predávajúcim.
3. Kupujúci si uplatňuje nárok zo zodpovednosti Predávajúceho za vady tovaru oznámením predmetných vád Predávajúcemu prostredníctvom e-mailu zaslaného Kontaktnou osobou Kupujúceho na Kontaktnú osobu Predávajúceho. Oznámenie o vadách musí obsahovať najmä:
* druh reklamovaného tovaru,
* počet kusov s vadami,
* popis vady,
* voľbu nároku za vady v zmysle nasledovného bodu Zmluvy.
1. Kupujúci je oprávnený pri uplatnení zodpovednosti za vady tovaru, resp. uplatnení reklamácie požadovať:
* výmenu dodaného vadného tovaru za tovar bez vád rovnakého druhu a kvality a to bez navýšenia ceny v zmysle tejto Zmluvy,
* výmenu tovaru dodaného v poškodenom, zničenom alebo inak nevyhovujúcom obale,
* zľavu z kúpnej ceny,
* odstránenie vád tovaru jeho opravou.
1. Predávajúci sa zaväzuje, že vadu predmetného tovaru posúdi a následne odstráni do 2 dní od obdržania oznámenia o vadách doručeného v zmysle bodu 3 tohto Článku Zmluvy. V prípade, ak si odstránenie reklamovanej vady vyžaduje dlhší čas ako 7 dní, Predávajúci sa zaväzuje bezplatne poskytnúť Kupujúcemu náhradný tovar rovnakého druhu a kvality a to až do doby odstránenia vady. Kupujúci je povinný v primeranom čase poskytnúť Predávajúcemu súčinnosť potrebnú na posúdenie vád tovaru, lehoty na posúdenie a odstránenie vád tovaru tým nie sú dotknuté.

**Článok V.**

**Kaucia na zabezpečenie záručných podmienok**

1. Kupujúci sa s Predávajúcim dohodol na povinnosti Predávajúceho zložiť kauciu vo výške 3800,- EUR na účet Kupujúceho IBAN SK30 0900 0000 0051 5223 6234 zabezpečujúcu plnenie povinností predávajúceho v rámci záručnej starostlivosti, záruky na dodaný tovar, náhrady škody spôsobenej vadami. Kauciu je predávajúci povinný zložiť na bankový účet kupujúceho najneskôr do 10 dní odo dňa podpísania tejto zmluvy. Kauciu je kupujúci povinný vrátiť predávajúcemu po uplynutí záruky v prípade, že nedôjde k uplatneniu nárokov zo zodpovednosti za vady resp. náhrady škody spôsobenej vadami.

2. Predávajúci na základe písomnej výzvy Kupujúceho povinný doplniť kauciu v prípade ak dôjde k jej čerpaniu do 2 dní odo dňa doručenia výzvy Kupujúceho na jej doplnenie.

**Článok VI.**

**Zmluvné pokuty, odstúpenie od zmluvy podmienky postúpenia pohľadávok**

1. Všetky spory vzniknuté z tejto zmluvy alebo v súvislosti s ňou (vrátane zmien a doplnkov) budú výlučne rozhodované súdmi Slovenskej republiky.

2. Kupujúci je oprávnený odstúpiť od tejto zmluvy ak je Predávajúci v omeškaní so splnením povinnosti dodať a uviesť technológiu do prevádzky v lehote podľa článku II, bod 1 a 5 o viac ako 5 dní, aj napriek predchádzajúcej písomnej výzve zo strany kupujúceho. Kupujúci je zároveň oprávnený požadovať od Predávajúceho úhradu zmluvnej pokuty výške 0,5% z kúpnej ceny vrátane DPH podľa článku III., bod 1tejto zmluvy za každý deň omeškania s dodaním tovaru podľa článku II, bod 1 tejto zmluvy.

3. Predávajúci je povinný zaplatiť Kupujúcemu zmluvnú pokutu vo výške 0,5% z kúpnej ceny vrátane DPH podľa článku III., bod 1 tejto zmluvy za každý deň omeškania s odstránením vady podľa článku IV, bod 5 tejto zmluvy. V prípade omeškania s odstránením vady o viac ako 15 dní je Kupujúci oprávnený odstúpiť od tejto zmluvy.

4. Odstúpenie od Zmluvy musí byť zaslané druhej Strane formou doporučeného listu s doručenkou, okrem prípadu osobného doručenia písomného odstúpenia. Strana odstupujúca od tejto Zmluvy je povinná v odstúpení presne špecifikovať dôvod odstúpenia. Odstúpenie od Zmluvy je účinné dňom jeho doručenia dotknutej Strane a v dôsledku odstúpenia od Zmluvy sa Zmluva zrušuje od samého počiatku.

5. Strany berú na vedomie, že sú si povinné navzájom vrátiť všetky poskytnuté plnenia bez zbytočného odkladu po tom, čo niektorá zo Strán odstúpi od Zmluvy. Predávajúci je povinný vrátiť kupujúcemu celú kúpnu cenu zaplatenú kupujúcim Predávajúcemu najneskôr do siedmich dní odo dňa zániku tejto zmluvy. V prípade, ak sa predávajúci dostane do omeškania s vrátením kúpnej ceny, zaväzuje sa zaplatiť kupujúcemu zmluvnú pokutu vo výške 0,03% z kúpnej ceny vrátane DPH podľa článku III., bod 1 tejto zmluvy za každý aj začatý deň omeškania. V prípade, ak k odstúpeniu od Zmluvy dôjde po prevode vlastníckeho práva k technológií na kupujúceho, Strany sa zaväzujú poskytnúť si navzájom všetku súčinnosť potrebnú na umožnenie spätného prevodu vlastníckeho práva k technológií na predávajúceho.

6. Pohľadávky voči Predávajúcemu, ktoré vznikli alebo vzniknú na základe zmluvy, nie je Kupujúci oprávnený postúpiť na tretí subjekt bez predchádzajúceho písomného súhlasu Kupujúceho. Zmluvné strany sa dohodli, že táto dohoda platí aj v prípade odstúpenia od tejto zmluvy.

**Článok VII.**

**Kontaktné osoby a komunikácia zmluvných strán**

1. Akékoľvek oznámenia jednej Zmluvnej strany adresované druhej Zmluvnej strane urobené podľa tejto Zmluvy musia byť vyhotovené písomne a doručené druhej Zmluvnej strane v písomnej forme, t.j. listom alebo e-mailom so zašifrovaným obsahom v prípade, ak tento e-mail obsahuje citlivé údaje Zmluvných strán.
2. Zmluvné strany sa dohodli, že za komunikáciu medzi Zmluvnými stranami, pokiaľ sa Zmluvné strany nedohodnú inak, sú zodpovedné tieto kontaktné osoby:
	1. Kontaktná osoby predávajúceho:

|  |  |  |
| --- | --- | --- |
| 1. | Meno |  |
| e-mail/telefón |  |
|  |  |

2.2. Kontaktná osoba kupujúci:

|  |  |  |
| --- | --- | --- |
| 1. | Meno | Ľubomír Herko |
| e-mail | herko.culinaryclub@gmail.com |
|  |  |

1. Kontaktné osoby sú zodpovedné okrem iných povinností stanovených touto Zmluvou najmä za koordináciu a organizačné zabezpečenie realizácie predmetu Zmluvy a za prípadné riešenie akýchkoľvek situácií v súvislosti s predmetom Zmluvy, s výnimkou zmeny Zmluvy príp. jej ukončenia, ak sa v tejto Zmluve neuvádza inak.
2. Zmluvné strany sa dohodli, že Kontaktné osoby, ich údaje ako aj ich počet môžu byť zmenené jednostranným oznámením, doručeným druhej Zmluvnej strane. V prípade zmeny Kontaktných osôb podľa tohto článku Zmluvná strana, ktorej sa zmena týka, má povinnosť bez zbytočného odkladu oznámiť druhej Zmluvnej strane túto skutočnosť a označiť meno novej Kontaktnej osoby. Akákoľvek zmena bude voči druhej Zmluvnej strane účinná až momentom doručenia písomného oznámenia druhej Zmluvnej strane, a to bez nutnosti uzatvárania písomného dodatku k tejto Zmluve.

**Článok VIII**

**Mlčanlivosť a osobné údaje**

* 1. Predávajúci sa zaväzuje zachovávať mlčanlivosť o všetkých skutočnostiach, ktoré sa dozvie od Kupujúceho alebo s ktorými sa oboznámi počas plnenia predmetu tejto Zmluvy, s výnimkou skutočností, ktoré bude nutné predložiť tretím stranám na splnenie tejto Zmluvy v takom prípade musí Predávajúci o tejto skutočnosti informovať Kupujúceho vopred. Predávajúci berie na vedomie, že tieto skutočnosti majú charakter dôverných informácií a obchodného tajomstva, za ktorých prezradenie, stratu, prípadné zneužitie bude Predávajúci zodpovedať podľa príslušných právnych predpisov Slovenskej republiky.
	2. Zmluvné strany sa zaväzujú neposkytnúť dôverné informácie bez predchádzajúceho písomného súhlasu druhej Zmluvnej strany tretej osobe, a nepoužiť ich v rozpore s ich účelom pre svoje potreby.
	3. Povinnosť mlčanlivosti trvá bez ohľadu na ukončenie účinnosti alebo platnosti tejto Zmluvy.
	4. V prípade, ak plnením predmetu tejto Zmluvy dôjde k spracúvaniu osobných údajov, zmluvné strany v súlade s článkom 28 (3) nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), uzatvoria osobitnú zmluvu o spracúvaní osobných údajov, ktorou upravia svoje vzájomné práva a povinnosti v súvislosti so spracúvaním osobných údajov.

**Článok IX**

**Záverečné ustanovenia**

1. Táto Zmluva nadobúda platnosť dňom podpisu Zmluvy oboma Zmluvnými stranami a účinnosť dňom nasledujúcim po dni pripísania kaucie podľa tejto zmluvy na bankový účet kupujúceho a po ukončení finančnej kontroly, v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok prieskumu trhu (po doručení správy z kontroly prijímateľovi) a následnom zverejnení tejto Zmluvy v Centrálnom registri zmlúv.
2. V prípade, že nie je v Zmluve uvedené inak, je možné Zmluvu meniť výhradne formou písomných dodatkov k tejto Zmluve, podpísaných obidvomi Zmluvnými stranami.
3. Osoby, ktoré podpisujú túto Zmluvu vyhlasujú, že sú oprávnené konať v mene Zmluvnej strany a túto Zmluvnú stranu zaväzovať.
4. Zmluva je vyhotovená v šiestich (3) exemplároch s platnosťou originálu, z ktorých Kupujúci obdrží štyri (2) vyhotovenia a Predávajúci obdrží dve (1) vyhotovenie. Neoddeliteľnou súčasťou tejto Zmluvy sú nasledujúce prílohy:

Príloha č. 1: Špecifikácia predmetu zákazky.

Príloha č. 2: Kalkulácia ceny predmetu zákazky.

1. Vzťahy neupravené touto Zmluvou sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike, vrátane zodpovednosti za vady tovaru.
2. Zmluvné strany sa dohodli, že všetky spory, ktoré medzi nimi vznikli alebo vzniknú z právnych vzťahov vzniknutých na základe tejto Zmluvy alebo v súvislosti s touto Zmluvou, vrátane sporov o platnosť, výklad a zánik tejto Zmluvy, budú rozhodnuté príslušným všeobecným súdom Slovenskej republiky.
3. Povinnosťou Predávajúceho je strpieť výkon kontroly/auditu/overovania súvisiacich s predmetom zmluvy kedykoľvek počas platnosti a účinnosti Zmluvy o \_\_\_\_\_\_\_\_\_\_\_\_ „*Názov projektu : \_\_\_\_\_\_\_\_\_\_\_\_\_\_\_\_\_\_\_, miesto realizácie projektu : Stredné Slovensko, Banskobystrický kraj , okres Detva, obec Vígľaš, Výzva - kód Výzvy : \_\_\_\_\_\_\_\_\_\_\_\_\_\_\_\_\_\_* v zmysle príslušných právnych predpisov SR, najmä zákon 539/2008 Z. z. o podpore regionálneho rozvoja, zákona č. 357/2015 Z. z. o finančnej kontrole a audite na to oprávnenými osobami a poskytnúť im na požiadanie všetku potrebnú súčinnosť. Oprávnené osoby na výkon kontroly/auditu/overovania sú najmä:

Poskytovateľ NFP a ním poverené osoby,

NKÚ, Úrad vládneho auditu,

Orgán auditu, jeho spolupracujúce orgány a nimi poverené osoby,

Osoby prizvané orgánmi uvedenými vyššie v súlade s príslušnými predpismi SR

1. Zmluvné strany prehlasujú, že si Zmluvu riadne prečítali, jej obsahu porozumeli a s ním súhlasia, čo potvrdzujú svojimi podpismi.

Túto Zmluvu na znak súhlasu v celom rozsahu podpisujú: